E E L N Õ U

NARVA LINNAVALITSUS
K O R R A L D U S

Narva			                    	 	                  	                   .06.2023.a nr _____ -k

Avaliku ürituse „Jaanipidu 2023“ loa taotluse rahuldamine

1. Asjaolud ja menetluse käik
[bookmark: _Hlk122423108]Narva Linnavalitsuse Kultuuriosakond esitas Narva Linnavalitsusele avaliku ürituse loa taotluse. Narva Linnavalitsuse Kultuuriosakond kavandab läbi viia 23.06.2023 avaliku ürituse „Jaanipidu 2023“. Ürituse raames toimub kontsert ja meelelahutuslik programm. Üritus toimub Äkkekülas. Üritusel osalejate eeldatav arv on kuni 5000 inimest. Alates 14. juunist algas üle kogu Eesti tuleohtlik aeg ning ulatuslike tulekahjude vältimiseks on metsa- ja muu taimestikuga ning turbapinnasega aladel keelatud lõkke tegemine, grillimine ja suitsetamine. 19.06.2023 Päästeamet teatas, et kogukondade ja omavalitsuste korraldatavad jaanituled võivad toimuda, sh võib lõket teha oma koduhoovis. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada Narva Kultuuriosakonna taotlus avaliku ürituse „Jaanipidu 2023“ läbiviimseks.
3.2. Avalik üritus toimub 23.06.2023 kellaajal 17.00-23.00
3.3. Avaliku ürituse toimumise kohaks on Äkkeküla, Narva.  
3.4. Lõke tegemisel tuleb järgida Päästeameti soovitused:
3.4.1 Lõke tuleb teha võimalikult kaugele põlevmaterjalidest nt hoonetest ja metsast.
3.4.2 Paik, kus tohib lõket üldse teha, peab olema igati hooldatud, st muru niidetud.
3.4.3. Lõke tuleb ümbritseda pinnasevalli või kividega ja lõkke ümbrus tuleb puhastada prahist.
3.4.4. Tuld tohib teha ainult tuuletu või tuulevaikse ilmaga. Jälgi ka tuule suunda, et sädemed ei langeks hoonele ega taimestikule.
3.4.5. Lõket ümbritsev pinnas võiks olla niisutatud, et tuli mööda kuivanud muru edasi ei leviks.
3.4.6 Kindlasti peavad lõkke juures valmis olema esmased tulekustutusvahendid ning peo lõppedes tuleb veenduda, et tuli on ka kustunud ning hõõguvat sütt ei ole.
3.4.7. Lõket ei tohi jätta hetkekski järelevalveta, sest õnnetuseks piisab ka paarist sekundist.
3.4.8. Päästeamet soovitab tungivalt valida lõkkevalvur, kes jälgib lõket süütamisest kuni selle kustumiseni, et lõkke tegemine oleks ohutu.
3.5. Avaliku ürituse korraldajaks on Narva Linnavalitsuse Kultuuriosakond, reg.kood 75024260, Peetri plats 1, 20308 Narva.
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

